 **РЕПУБЛИКА БЪЛГАРИЯ**

Министерство на здравеопазването

Главен държавен здравен инспектор

**Изх. № 12-00-231/11.05.2021 г.**

**ДО**

**РУМЯНА ПЕТКОВА**

**ИЗПЪЛНИТЕЛЕН ДИРЕКТОР НА**

**АГЕНЦИЯ ЗА СОЦИАЛНО ПОДПОМАГАНЕ**

**На Ваш изх. № 04-00-0888 от 26.04.2021 г.**

**На Наш вх. № 12-00-231 от 26.04.2021 г.**

**КОПИЕ**

**ДИРЕКТОРА**

**НА РЗИ …………..**

**Към Наши изх. № 04-21-177 от 28.09.2020 г. и 28.10.2020 г.**

**Относно:** Становище за възобновяване настаняването на нови потребители в специализираните институции и в социалните услуги от резидентен тип.

**УВАЖАЕМа ГОСПОЖО ПЕТКОВА,**

В отговор на Ваше писмо постъпило в Министерство на здравеопазването под горепосочения номер, Ви информираме, че с оглед изложените аргументи в писмото и епидемичната обстановка в страната към настоящия момент, не възразяваме срещу възобновяване на настаняванията на нови потребители в резидентните услуги по общия ред.

Считаме, че с цел опазване живота и здравето както на потребителите на социални услуги, така и на персонала в институциите е целесъобразно потребителите да бъдат настанявани след задължително представяне на отрицателен резултат от проведено до 48 часа преди приема изследване по метода на полимеразна верижна реакция за доказване на COVID-19 (PCR тест) или документ за завършена ваксинационна схема срещу COVID-19. За завършена ваксинационна схема се приема поставянето на съответен брой дози от ваксини срещу COVID-19 и изтичане на 14-дневен период, считано от датата на поставяне на последната доза, който следва да се спазва при възможност.

Провеждането на PCR тест, в който и да е момент дава информация за отсъствието или наличието на причинителя на COVID-19 към момента на вземане на пробата за изследване, но не гарантира, че новият коронавирус няма да предизвика оплаквания впоследствие. По данни на Регионалните здравни инспекции се регистрират случаи на заболяването и изолиране на новия коронавирус при вече ваксинирани лица, настанени в социални институции. Затова с цел превенция на разпространението на COVID-19 е необходимо да се създаде организация, при възможност лицето да се изолира в самостоятелна стая за 14 дни, като при обслужване и общуване стриктно да се спазват мерките по физическа дистанция, хигиена на ръце, дезинфекция на повърхности, респираторен етикет, правилна употреба на защитни маски за уста и нос, както и да се проследява здравословното му състояние за поява на симптоми, характерни за COVID-19.

Повече информация за дезинфекция на повърхности и ръце може да намерите на интернет страницата на Националния център по заразни и паразитни болести: <https://www.ncipd.org/index.php?option=com_k2&view=item&id=563:covid-19-desinfection-08032020&lang=bg>.

При промяна на епидемичната обстановка, следва да се преоцени приема на потребители в социалните услуги от резидентен тип като отново се допусне прием по изключение на случаите на категорично доказана спешност.

С уважение,

